# Výzva na predloženie ponuky

# v rámci zadávania konkrétnej zákazky s použitím dynamického nákupného systému

podľa § 61 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

#### Verejný obstarávateľ:

Názov: Datacentrum

Sídlo: Cintorínska 5, 814 88 Bratislava

Štát: Slovenská republika

IČO: 00151564

URL: [www.datacentrum.sk](http://www.datacentrum.sk)

E-mail: sekretariat@datacentrum.sk

Profil: <https://www.uvo.gov.sk/vyhladavanie-profilov/detail/235>

(ďalej aj „**verejný obstarávateľ**“)

#### Zadávanie tejto zákazky vykonáva:

Názov organizácie: Datacentrum

Adresa organizácie: Cintorínska 5, 814 88 Bratislava

Kontaktná osoba: Mgr. Martin Garaj, PhD.

tel. č.: +421 907 956 210

e-mail: info@vovkocke.sk

#### Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

3.1 **súťažné podklady k zriadeniu dynamického nákupného systému (DNS):**

<https://josephine.proebiz.com/sk/tender/35558/summary>

**3.2 odkaz na zverejnené oznámenie o vyhlásení verejného obstarávania (DNS):**

<https://ted.europa.eu/udl?uri=TED:NOTICE:267901-2023:TEXT:SK:HTML>

**3.3 odkaz na zverejnenú Výzvu na predkladanie ponúk v rámci tejto konkrétnej zákazky (KO):**

<https://josephine.proebiz.com/sk/tender/42238/summary>

#### Identifikátor zadávanej konkrétnej zákazky v JOSEPHINE:

####  42238

#### Názov zadávanej konkrétnej zákazky:

#### „Dodávka elektrickej energie pre potreby Datacentra – 2023/2024“

#### Druh konkrétnej zákazky:

Zákazka na dodanie tovaru.

1. **Hlavný slovník obstarávania (CPV kód):**

09310000-5 Elektrická energia

66132000-4 Sprostredkovanie predaja komodít

#### Podrobné vymedzenie predmetu konkrétnej zákazky:

#### Opis predmetu konkrétnej zákazky je v prílohe č. 1 tejto Výzvy - Opis predmetu zákazky. Príloha č. 1 sa následne stane prílohou č. 1 Zmluvy o dodávke elektriny, zabezpečení distribúcie elektriny a prevzatí zodpovednosti za odchýlku.

#### Rozsah predmetu konkrétnej zákazky, t.j. predpokladaný objem odberu, je uvedený v prílohe č. 2 tejto Výzvy - Zoznam odberných miest a predpokladaný objem odberu.

#### Poskytovanie predmetu zákazky sa bude riadiť ustanoveniami Zmluvy o dodávke elektriny, zabezpečení distribúcie elektriny a prevzatí zodpovednosti za odchýlku (ďalej len „Zmluva“), ktorej návrh tvorí prílohu č. 3 tejto Výzvy.

#### Predpokladaná hodnota zákazky:

#### Verejný obstarávateľ sa rozhodol nezverejňovať predpokladanú hodnotu zákazky.

#### Financovanie:

#### Predmet konkrétnej zákazky bude financovaný z vlastných finančných prostriedkov verejného obstarávateľa na základe faktúr Dodávateľa v zmysle podmienok definovaných v Návrhu Zmluvy.

#### Lehota viazanosti:

####  Nie je stanovená.

1. **Výsledok zadávania konkrétnej zákazky:**

Výsledkom zadávania konkrétnej zákazky bude uzavretie Zmluvy. Návrh Zmluvy nie je záväzný. Uchádzač v ponuke v rámci zadávania konkrétnej zákazky môže predložiť pripomienky k návrhu Zmluvy, ktoré budú predmetom posúdenia a pripomienkovania zo strany verejného obstarávateľa.

#### Miesto dodania predmetu zadávanej konkrétnej zákazky:

#### Zoznam odberných miest s predpokladaným objemom odberu je uvedený v prílohe č. 2 tejto Výzvy.

#### Lehota dodania predmetu zadávanej konkrétnej zákazky:

12 mesiacov od nadobudnutia účinnosti zmluvy.

#### Jazyk alebo jazyky, v ktorých možno predkladať ponuky:

#### slovenský jazyk, český jazyk.

#### Podmienky predloženia ponuky:

#### Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v tejto Výzve.

#### Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE. Odkaz je uvedený v bode 3.3 tejto Výzvy.

#### Ponuku je uchádzač povinný vyhotoviť v súlade s bodom 20 súťažných podkladov k predmetnému DNS.

#### OBSAH PONUKY

**Ponuka uchádzača musí obsahovať:**

1. Návrh uchádzača na plnenie kritéria vyplnením elektronického formulára v systéme JOSEPHINE, v ktorom uchádzač predloží návrh hodnoty **Aditíva A v EUR za MWh bez DPH**. Aditívum A tvorí fixnú časť vzorca, podľa ktorého sa stanoví Cena za dodávku elektriny. Aditívum A a vzorec, podľa ktorého sa stanoví Cena za dodávku elektriny sú špecifikované v Prílohe č. 3 Zmluvy. Cena za dodávku elektriny je jednou z viacerých zložiek ceny, ktorá je v Zmluve komplexne špecifikovaná v článku 4 a prílohe č. 3 k Zmluve. Návrh hodnoty Aditíva A úspešnej ponuky sa doplní do bodu 1.1.3. Prílohy č. 3  Zmluvy.
2. Čestné vyhlásenie uchádzača podľa vzoru v prílohe č. 5 tejto Výzvy.

Uchádzač stanoví cenu za obstarávaný predmet konkrétnej zákazky v súlade s informáciami uvedenými v súťažných podkladoch a v tejto Výzve.

#### Lehota na predkladanie ponúk:

#### Ponuky musia byť doručené do konca lehoty na predkladanie ponúk, ktorá je uvedená v elektronickom prostriedku JOSEPHINE v časti zodpovedajúcej tejto zákazke (odkaz uvedený v bode 3.3 tejto Výzvy). Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí. Verejný obstarávateľ v súlade s § 61 ods. 4 stanovil kratšiu lehotu na predkladanie ponúk, ako je 10 odo dňa odoslania výzvy na predkladanie ponúk s tým, že každý záujemca má rovnaký čas na prípravu a predkladanie ponuky. Uchádzač predložením ponuky súhlasí s uvedenou lehotou na predkladanie ponuky.

#### Otváranie ponúk:

#### Čas otvárania ponúk je uvedený v elektronickom prostriedku JOSEPHINE v časti zodpovedajúcej tejto zákazke (odkaz uvedený v bode 3.3 tejto Výzvy). V súlade s § 61 ods. 4 je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

#### Kritérium na vyhodnotenie ponúk (ďalej len „kritérium“):

#### *Najnižšia hodnota Aditíva A v EUR za MWh bez DPH.*

#### Uchádzačom predložený návrh na plnenie tohto kritéria musí byť zaokrúhlený na dve desatinné miesta.

#### Pravidlá na uplatnenie kritéria:

#### Elektronický prostriedok JOSEPHINE automatizovane označí ponuku s najnižšou hodnotou Aditíva za prvú, ponuku s druhou najnižšou hodnotou Aditíva za druhú, ponuku s treťou najnižšou hodnotou Aditíva za tretiu, atď. Ponuku uchádzača, ktorú elektronický prostriedok JOSEPHINE automatizovane vyhodnotil podľa predmetného kritéria za prvú (ďalej ako „Najnižšia ponuka“), t.j. úspešnú ponuku, odporučí komisia na vyhodnotenie ponúk, verejnému obstarávateľovi prijať.

#### Elektronická aukcia sa nepoužije.

#### Vyhodnotenie ponúk:

#### Verejný obstarávateľ stanovil rovnakú lehotu na predkladanie ponúk a lehotu na otváranie ponúk. Vyhodnotenie ponúk sa uskutoční bezodkladne po uplynutí lehoty na predkladanie ponúk a lehoty na otváranie ponúk.

#### Vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí.

#### Výsledok tohto verejného obstarávania bude oznámený všetkým uchádzačom, ktorí predložili ponuky v súlade s § 55 zákona o verejnom obstarávaní.

#### Ďalšie informácie

#### Zábezpeka ponuky sa nevyžaduje.

#### Úspešný uchádzač je pred podpisom Zmluvy, ktorá bude výsledkom zadávania konkrétnej zákazky zadávanej s použitím dynamického nákupného systému, povinný poskytnúť riadnu súčinnosť podľa § 56 zákona.

#### Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom o verejnom obstarávaní, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

#### Verejný obstarávateľ si dovoľuje upozorniť, že v priebehu zadávania konkrétnej zákazky dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.

#### Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

#### V prípade, že u úspešného uchádzača dôjde k plneniu zmluvy prostredníctvom subdodávateľa je uchádzač povinný predložiť zoznam subdodávateľov, ktorý tvorí prílohu č. 5 Zmluvy.

#### Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

#### Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je osobou podľa § 11 ods. 1 písm. c) bod 1. až 13 zákona o verejnom obstarávaní.

#### V Bratislave, 05.06.2023

**Prílohy:**

Príloha č. 1 Opis predmetu zákazky

Príloha č. 2 Zoznam odberných miest a predpokladaný objem odberu

Príloha č. 3 Návrh zmluvy o dodávke elektriny

Príloha č. 4 Návrh na plnenie kritéria na vyhodnotenie ponúk

Príloha č. 5 Čestné vyhlásenie uchádzača

............................................................

Ing. Tibor Tarábek

riaditeľ DataCentra